
R E F E R A T

privind aprobarea contractului de asociere dintre Municipiul Timişoara şi Fundaţia Vest pentru Jurnalism Regional si Euroregional Timişoara în vederea organizării proiectului „Participarea cetăţenilor la actul decizional”.
             Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC 2007- 024117/ 30.10.2007 prin care, Fundaţia Vest pentru Jurnalism Regional si Euroregional Timişoara intenţionează sa organizeze proiectul „Participarea cetăţenilor la actul decizional” propunem aprobarea contractului de asociere dintre Municipiul Timişoara şi Fundaţia Vest pentru Jurnalism Regional si Euroregional Timişoara pentru organizarea acestui eveniment.
            Proiectul „Participarea cetăţenilor la actul decizional” are ca obiectiv principal transmiterea în direct la radio a Sedinţelor Consiliului Local Timişoara şi a Dezbaterilor publice organizate de Primăria Timişoara.
Prin urmare, propunem alocarea sumei de 20.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

